Številka: 4301-8/2016/2

Datum: 29. 6. 2016

DOKUMENTACIJA V ZVEZI Z ODDAJO JAVNEGA NAROČILA

Analiza poslušanja radijskih vsebin

VSEBINA

SPLOŠNI DEL:

* NAVODILA PONUDNIKOM ZA IZDELAVO PONUDBE

PONUDBENI DEL:

* Ponudba (OBR-1)
* Predračun (OBR-2)
* Vzorec pogodbe (OBR-3)
* ESPD obrazec (OBR-4)
* Reference (OBR-5)
* Seznam projektne skupine (OBR-6)

TEHNIČNE SPECIFIKACIJE

NAVODILA PONUDNIKOM ZA IZDELAVO PONUDBE

**I. SPLOŠNO**

**1. Podatki o naročniku**

Agencija za komunikacijska omrežja in storitve Republike Slovenije, Stegne 7, 1000 Ljubljana, Slovenija.

**2. Vrsta postopka**

Naročnik bo v skladu s 40. členom Zakona o javnem naročanju (Uradni list RS, št. 91/2015; v nadaljevanju: ZJN-3) izvedel **odprti postopek**.

**3. Predmet naročila**

Predmet javnega naročila je analiza poslušanja radijskih vsebin na območju Republike Slovenije. Analizo slovenskega radijskega trga bo moral izbrani ponudnik opraviti najkasneje v roku 120 dni od podpisa pogodbe.

Zahteve naročnika v zvezi s predmetom naročila so razvidne iz tehničnih specifikacij, ki so del te dokumentacije v zvezi z oddajo javnega naročila.

Ocenjeno vrednost predmetnega javnega naročila je naročnik dokumentiral v sklepu o začetku postopka oddaje javnega naročila, in sicer v višini 60.000,00 EUR brez DDV.

**4. Sodelovanje**

Kot ponudnik lahko v tem postopku javnega naročanja konkurira vsaka pravna ali fizična oseba, ki je registrirana za dejavnost, ki je predmet tega javnega naročila, in ima za opravljanje te dejavnosti vsa predpisana dovoljenja za izvedbo tega javnega naročila.

Ponudnik, ki nastopa v več kot eni ponudbi, ne glede na to, ali nastopa samostojno ali kot partner v skupni ponudbi ali kot podizvajalec, diskvalificira vse ponudbe, v katerih nastopa. Take ponudbe bodo izločene.

**4.1. Tuji ponudniki**

Ponudniki s sedežem v tuji državi morajo izpolnjevati enake pogoje kot ponudniki s sedežem v Republiki Sloveniji.

Ponudniki, ki nimajo sedeža v Republiki Sloveniji, morajo predložiti dokazila o izpolnjevanju pogojev iz točke 12. II. poglavja te dokumentacije v zvezi z oddajo javnega naročila.

Če država, v kateri ima ponudnik svoj sedež, ne izdaja zahtevanih dokazil iz točk 12.1.1. in 12.1.2. in 12.1.4. II. poglavja te dokumentacije v zvezi z oddajo javnega naročila ali če ti ne zajemajo vseh primerov iz točk 12.1.1., 12.1.2. in 12.1.4. II. poglavja te dokumentacije v zvezi z oddajo javnega naročila, lahko ponudnik da zapriseženo izjavo. Če ta v državi, v kateri ima ponudnik svoj sedež, ni predvidena, pa lahko ponudnik da izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima ponudnik sedež.

**4.2. Podizvajalci**

Ponudnik lahko v celoti sam izvede predmetno javno naročilo ali pa ga izvede s podizvajalci. V primeru izvedbe javnega naročila s podizvajalci, **je potrebno v ponudbi (OBR-1) navesti vse podizvajalce (kontaktne podatke in zakonite zastopnike) in vsak del naročila, ki ga bo izvedel posamezni podizvajalec (predmet, količina, vrednost, kraj in rok izvedbe teh del).**

Ponudnik mora v ponudbi:

* navesti izpolnjene ESPD teh podizvajalcev v skladu z 79. členom ZJN-3 ter
* priložiti zahtevo podizvajalca za neposredno plačilo, če podizvajalec to zahteva.

V kolikor podizvajalec zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega izvajalca. Kadar namerava ponudnik izvesti javno naročilo s podizvajalcem, ki zahteva neposredno plačilo, mora:

* glavni izvajalec v pogodbi pooblastiti naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu,
* podizvajalec predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika,
* glavni izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

Če neposredno plačilo podizvajalcu ni obvezno, naročnik od glavnega izvajalca zahteva, da mu najpozneje v 60 dneh od plačila končnega računa oziroma situacije pošlje svojo pisno izjavo in pisno izjavo podizvajalca, da je podizvajalec prejel plačilo za izvedene storitve, neposredno povezano s predmetom javnega naročila.

Glavni izvajalec mora med izvajanjem javnega naročila naročnika obvestiti o morebitnih spremembah informacij iz prvega in drugega odstavka te točke in poslati informacije o novih podizvajalcih, ki jih namerava naknadno vključiti v izvajanje takšnega javnega naročila, in sicer najkasneje v petih dneh po spremembi. V primeru vključitve novih podizvajalcev mora glavni izvajalec skupaj z obvestilom posredovati tudi podatke in dokumente iz prvega in drugega odstavka te točke.

Kadar namerava ponudnik izvesti javno naročilo s podizvajalcem, mora pogoje iz točke 12.1. in 12.2. II. poglavja te dokumentacije izpolnjevati tudi podizvajalec, ki sodeluje pri izvedbi javnega naročila.

Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestil glavnega izvajalca najpozneje v desetih dneh od prejema predloga.

Obveznosti iz te točke veljajo tudi za podizvajalce podizvajalcev glavnega izvajalca ali nadaljnje podizvajalce v podizvajalski verigi.

**4.3. Skupna ponudba**

Skupine gospodarskih subjektov lahko predložijo skupno ponudbo. V primeru skupne ponudbe bo naročnik od izbrane skupine zahteval predložitev ustreznega akta o skupni izvedbi naročila, ki mora vsebovati vsaj:

* navedbo vseh partnerjev v skupini (naziv in naslov partnerja, zakonitega zastopnika, matična številka, davčna številka, številka transakcijskega računa),
* pooblastilo vodilnemu partnerju v skupini,
* neomejeno solidarno odgovornost vseh partnerjev v skupini do naročnika,
* področje dela, ki ga bo prevzel in izvedel vsak partner v skupini in delež vsakega partnerja v skupini v % in vrednost del, ki jih prevzema posamezni partner v skupini,
* način plačila preko vodilnega partnerja v skupini ali vsakemu od partnerjev v skupini,
* določbe v primeru izstopa kateregakoli od partnerjev v skupini,
* reševanje sporov med partnerji v skupini,
* druge morebitne pravice in obveznosti med partnerji v skupini,
* rok veljavnosti pravnega akta.

V primeru, da skupina ponudnikov predloži skupno ponudbo, mora ponudnik v OBR-1 navesti vse, ki bodo sodelovali v tej skupni ponudbi. Vsak ponudnik iz skupine ponudnikov mora posamično izpolnjevati pogoje iz točk 12.1. in 12.2. II. poglavja teh navodil.

V kolikor je javno naročilo v izvajanje oddano ponudnikom, ki so oddali skupno ponudbo, je menjava članov skupine tekom izvajanja pogodbe mogoča, vendar mora v tem primeru tudi novi član skupine izpolnjevati vse pogoje iz točk 12.1. in 12.2. II. poglavja teh navodil. Če je zoper katerega od članov skupine uveden postopek, namen katerega je prenehanje poslovanja, izključitev tega člana pa bi za skupino pomenila neizpolnjevanje pogojev tega javnega naročila, bo naročnik v primeru, če ne bo v skupino vključen nov ponudnik, ki bi izpolnjeval manjkajoče pogoje, odpovedal pogodbo o izvedbi javnega naročila.

**4.4. Uporaba zmogljivosti drugih subjektov**

Ponudnik lahko glede pogojev v zvezi z ekonomskim in finančnim položajem ter tehnično in strokovno sposobnostjo po potrebi za posamezno javno naročilo uporabi zmogljivosti drugih subjektov, ne glede na pravno razmerje med njim in temi subjekti. Glede pogojev v zvezi z izobrazbo in strokovno usposobljenostjo izvajalca storitev in vodstvenih delavcev podjetja ter pogojev v zvezi z ustreznimi poklicnimi izkušnjami pa lahko ponudnik uporabi zmogljivosti drugih subjektov le, če bodo slednji izvajali storitve, za katere se zahtevajo te zmogljivosti. Če želi ponudnik uporabiti zmogljivosti drugih subjektov, mora naročniku dokazati, da bo imel na voljo potrebna sredstva, na primer s predložitvijo zagotovil teh subjektov v ta namen. V primeru, da subjekti, katerih zmogljivosti namerava uporabiti ponudnik, ne izpolnjujejo ustreznih pogojev za sodelovanje iz te dokumentacije in zanje obstajajo razlogi za izključitev, bo naročnik zahteval zamenjavo subjekta, ki ne izpolnjuje pogojev.

Če ponudnik uporabi zmogljivosti drugih subjektov glede pogojev v zvezi z ekonomskim in finančnim položajem, bo naročnik zahteval, da so ponudnik in navedeni subjekti skupaj odgovorni za izvedbo javnega naročila. Pod enakimi pogoji lahko skupina gospodarskih subjektov uporabi zmogljivosti sodelujočih v tej skupini ali drugih subjektov.

**5. Pojasnila dokumentacije v zvezi z oddajo javnega naročila**

Pojasnila o vsebini dokumentacije v zvezi z oddajo javnega naročila se lahko zahtevajo le v pisni obliki preko Portala javnih naročil. Pojasnila bodo posredovana na Portal javnih naročil.

Če ponudnik zahteva v zvezi z dokumentacijo v zvezi z oddajo javnega naročila oziroma v zvezi s pripravo ponudbe kakršno koli dodatno pojasnilo, mora zanj zaprositi do vključno **5. 8. 2016.**

Naročnik bo dodatna pojasnila v zvezi z dokumentacijo objavil na Portalu javnih naročil najpozneje šest dni pred iztekom roka za oddajo ponudb, pod pogojem, da je bila zahteva posredovana pravočasno.

**6. Dopolnitev in spremembe dokumentacije v zvezi z oddajo javnega naročila**

Naročnik si pridržuje pravico spremeniti ali dopolniti dokumentacijo v zvezi z oddajo javnega naročila. V primeru, da bo naročnik v roku za predložitev ponudb spremenil ali dopolnil dokumentacijo, bo to objavil na Portalu javnih naročil.

Po poteku roka za prejem ponudb, naročnik ne bo spreminjal ali dopolnjeval dokumentacije v zvezi z oddajo javnega naročila.

V primeru, da bo naročnik spremenil ali dopolnil dokumentacijo v zvezi z oddajo javnega naročila šest ali manj dni pred rokom, določenim za predložitev ponudb, bo, glede na obseg in vsebino sprememb, ustrezno podaljšal rok za predložitev ponudb.

Rok za predložitev ponudb bo naročnik podaljšal tudi v primeru:

* če iz kakršnega koli razloga dodatne informacije, čeprav jih je ponudnik pravočasno zahteval, niso bile predložene najpozneje šest dni pred iztekom roka za prejem ponudb;
* če je bila dokumentacija v zvezi z oddajo javnega naročila bistveno spremenjena pozneje kot šest dni pred iztekom roka za prejem ponudb.

Informacije, ki jih posreduje naročnik ponudnikom na Portalu javnih naročil ali prek njega, se štejejo za spremembo, dopolnitev ali pojasnilo dokumentacije v zvezi z oddajo javnega naročila, če iz vsebine informacij izhaja, da se z njimi spreminja ali dopolnjuje ta dokumentacija ali če se s pojasnilom odpravlja dvoumnost navedbe v tej dokumentaciji.

Če dodatne informacije niso bile pravočasno zahtevane ali je njihov pomen pri pripravi ponudb zanemarljiv, podaljšanje roka ni potrebno.

S premaknitvijo roka za prejem ponudb se pravice in obveznosti naročnika in ponudnika vežejo na nove roke, ki posledično izhajajo iz podaljšanega roka za oddajo ponudb.

**7. Zaupnost podatkov in postopka**

Podatki, ki jih je ponudnik upravičeno označil za zaupne, bodo uporabljeni samo za namen javnega naročila in ne bodo dostopni nikomur izven pooblaščenih oseb naročnika, ki so zadolžene za izvedbo predmetnega javnega naročila (komisija za izvedbo in nadzor postopka oddaje javnega naročila; v nadaljevanju: komisija). Kot zaupne podatke lahko ponudnik označi dokumente, ki vsebujejo osebne podatke, pa ti niso vsebovani v nobenem javnem registru ali drugače javno dostopni ter druge poslovne podatke v skladu z 39. in 40. členom Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13 in 55/15). Kljub navedenemu naročnik opozarja, da so javni podatki specifikacije ponujenega blaga, storitve in količina iz te specifikacije, cena na enoto, vrednost posamezne postavke in skupna vrednost iz ponudbe ter vsi tisti podatki, ki bodo vplivali na razvrstitev ponudbe v okviru drugih meril.

Naročnik bo obravnaval kot zaupne tiste dokumente v ponudbeni dokumentaciji, ki bodo imeli v desnem zgornjem kotu z velikimi črkami zapisano »ZAUPNO«, pod tem napisom pa bo podpis osebe, ki je podpisala ponudbo. Če naj bo zaupen samo določen podatek v dokumentu, mora biti zaupni del podčrtan z rdečo barvo, v vrstici ob desnem robu pa mora biti izpisano »ZAUPNO«. Naročnik ne odgovarja za zaupnost podatkov, ki ne bodo označeni, kot je zgoraj navedeno.

**II. PONUDBA**

**1. Jezik**

Postopek javnega naročanja poteka v slovenskem jeziku.

Ponudnik mora izdelati ponudbo v slovenskem ali angleškem jeziku.

Ponudnik priloži v ponudbeni dokumentaciji originalna dokazila v jeziku, v katerem so bila izdana in ustrezni slovenski in/ali angleški prevod.

**2. Dopustnost ponudbe**

Dopustna bo tista ponudba, ki jo bo predložil ponudnik, za katerega ne obstajajo razlogi za izključitev in ki izpolnjuje pogoje za sodelovanje, njegova ponudba ustreza potrebam in zahtevam naročnika, določenim v tehničnih specifikacijah in v dokumentaciji v zvezi z oddajo javnega naročila, ki je prispela pravočasno, pri njej ni dokazano nedovoljeno dogovarjanje ali korupcija, naročnik je ni ocenil za neobičajno nizko in cena ne presega zagotovljenih sredstev naročnika.

Ponudnik mora pri pripravi ponudbe in izpolnjevanju obrazcev upoštevati navodila, ki so navedena na posameznem obrazcu.

Če bodo ali se bodo zdele informacije ali dokumentacija, ki jo mora predložiti ponudnik, nepopolne ali napačne oziroma če bodo posamezni dokumenti manjkali, bo naročnik zahteval, da ponudnik v ustreznem roku predloži manjkajoče dokumente ali jih dopolni, popravi ali pojasni ustrezne informacije ali dokumentacijo, pod pogojem, da je takšna zahteva popolnoma skladna z načeloma enake obravnave in transparentnosti. Naročnik od ponudnika zahteva dopolnitev, popravek, spremembo ali pojasnilo njegove ponudbe le, kadar določenega dejstva ne more preveriti sam. Predložitev manjkajočega dokumenta ali dopolnitev, popravek ali pojasnilo informacije ali dokumentacije se lahko nanaša izključno na takšne elemente ponudbe, katerih obstoj pred iztekom roka, določenega za predložitev ponudbe, je mogoče objektivno preveriti. Če ponudnik ne bo predložil manjkajočega dokumenta ali ne bo dopolnil, popravil ali pojasnil ustrezne informacije ali dokumentacije, bo naročnik ponudbo takega ponudnika izločil.

Ponudnik mora v ponudbi predložiti izpolnjene, podpisane in žigosane naslednje dokumente:

* Ponudbo (OBR-1),
* Predračun (OBR-2),
* Vzorec pogodbe (OBR-3),
* ESPD obrazec (OBR-4),
* Dokazila, ki dokazujejo izpolnjevanje pogojev iz 12. točke II. poglavja te dokumentacije,
* Reference (OBR-5),
* Seznam projektne skupine (OBR-6).

V kolikor bo ponudnik pri izvedbi naročila sodeloval s podizvajalci, mora za vsakega podizvajalca predložiti še naslednje dokumente:

* Ponudbo (OBR-1) – izpolnijo 1. točko obrazca,
* ESPD obrazec (OBR-4),
* Zahtevo podizvajalca za neposredno plačilo, če podizvajalec to zahteva (glej točko 4.2 I. poglavja te dokumentacije),
* Soglasje podizvajalca, na podlagi katerega naročnik namesto glavnega izvajalca poravna podizvajalčevo terjatev do glavnega izvajalca, če podizvajalec zahteva neposredno plačilo (glej točko 4.2 I. poglavja te dokumentacije).

V kolikor bo ponudnik pri izvedbi naročila nastopal s skupno ponudbo mora za vsakega partnerja v skupni ponudbi predložiti še naslednje dokumente:

* Ponudbo (OBR-1) – izpolnijo 1. točko obrazca,
* ESPD obrazec (OBR-4),
* Pooblastilo za podpis skupne ponudbe.

Ponudnik naj pri pripravi ponudbe upošteva navedeni vrstni red.

V primeru, da bo naročnik od ponudnika zahteval predložitev prospektnega materiala, katalogov ali/in vzorce, je treba le-te dostaviti v roku, ki ga bo določil naročnik, sicer bo takšen ponudnik izločen iz nadaljnjega postopka oddaje javnega naročila.

Naročnik si pridržuje pravico preveriti resničnost vseh podatkov. Če naročnik podatkov ne bo mogel preveriti, jih ne bo upošteval.

**3. Izpolnitev in priprava ponudbe**

Ponudba mora biti predložena v enem (1) izvirniku in eni (1) kopiji. V primeru kakršnihkoli razlik med izvodi velja izvirnik ponudbe.

Celotna ponudbena dokumentacija mora biti natipkana ali napisana s čitljivo pisavo, ki se je ne da izbrisati brez posebnih sredstev za brisanje. Vsebine obrazcev, izjav, listin in dokumentov ni dovoljeno spreminjati.

Vse obrazce je treba izpolniti, podpisati in žigosati.

Izvirnik ponudbe mora podpisati zakoniti zastopnik ponudnika ali oseba, s strani ponudnika pooblaščena za podpis ponudbe.

Vsi listi izvirnika ponudbe morajo biti prešiti z jamstvenikom ali vrvico, oba konca le-tega pa na zadnji ali prvi strani pritrjena s pečatnim voskom ali lepilnim trakom, pritrditev pa zavarovana s štampiljko ali podpisom osebe, ki sicer podpisuje ponudbo. Način vezave je smiselno povzet iz 35. člena Zakona o notariatu (Uradni list RS, št. 2/07 – uradno prečiščeno besedilo, 33/07 – ZSReg-B, 45/08 in 91/13). Pregled ponudbe mora biti mogoč, ne da bi se pri tem pečatni vosek oziroma lepilni trak poškodovali. Vezava z jamstvenikom ali vrvico velja samo za izvirnik, medtem ko je zaželeno, da je kopija ponudbe zapakirana tako, da je omogočeno čim lažje morebitno nadaljnje kopiranje.

**4. Listine v ponudbi**

Starost dokumentov ne sme presegati roka, kot ga določajo posamezne določbe te dokumentacije. V tistih primerih, kjer starost dokumentov ni določena, morajo le-ti izkazovati pravno relevantno stanje ponudnika na dan, določen za predložitev ponudb.

**5. Predložitev ponudbe**

Izvirnik in kopija morata biti zaprta vsak v svojem ovoju z oznako »Izvirnik« ali »Original« in »Kopija«, oba ovoja pa morata biti vstavljena v skupen ovoj, označen z oznako: »PONUDBA ZA ANALIZO POSLUŠANJA RADIJSKIH PROGRAMOV – NE ODPIRAJ« in naslovljen na naslov naročnika:

**Agencija za komunikacijska omrežja in storitve Republike Slovenije**

**Stegne 7**

**1000 Ljubljana**

Ponudnik mora na skupen ovoj napisati tudi svoj poln naslov. Ovoj mora biti zaprt ali zapečaten tako, da se je na javnem odpiranju ponudb mogoče prepričati, da do tistega trenutka še ni bil odprt.

Ponudnik lahko ponudbo v pisni obliki dostavi naročniku po pošti ali jo preda osebno v pisarni na naslovu naročnika.

**6. Rok za predložitev ponudbe**

Ponudbe je treba predložiti do **16. 8. 2016** **do 9.00 ure** po lokalnem času na naslov naročnika iz prejšnje točke. Pravočasna je tista ponudba, ki je predložena naročniku do roka iz predhodnega stavka.

Če bo ponudba predložena po poteku roka za predložitev ponudbe, se bo štelo, da je bila predložena prepozno. Tako ponudbo naročnik ne bo prevzel oziroma jo bo neodprto vrnil ponudniku z navedbo, da je prepozna.

Ponudba, ki je oddana na pošto priporočeno pred rokom za predložitev ponudb, a prispe k naročniku po poteku roka, ni pravočasna ponudba in bo po odpiranju ponudb neodprta vrnjena ponudniku z navedbo, da je prepozna.

**7. Dopolnitev, sprememba in umik ponudbe**

Ponudnik lahko dopolni, spremeni ali umakne ponudbo pred rokom za predložitev ponudbe.

Obvestilo o spremembi ali dopolnitvi ponudbe mora biti na ovoju ustrezno označeno s »SPREMEMBA PONUDBE ZA ANALIZO POSLUŠANJA RADIJSKIH PROGRAMOV – NE ODPIRAJ«, ponudnik pa jo mora poslati na naslov naročnika s priporočenim pismom ali osebno predložiti v vložišču naročnika.

V primeru, da ponudnik nadomesti svojo ponudbo z novo ponudbo, mora hkrati staro ponudbo umakniti iz postopka javnega naročanja. Umik ponudbe mora prispeti k naročniku do izteka roka za predložitev ponudb, podan pa mora biti pisno. Pisen umik ponudbe mora biti ustrezno označen z »UMIK PONUDBE ZA ANALIZO POSLUŠANJA RADIJSKIH PROGRAMOV«, ponudnik pa ga mora poslati na naslov naročnika s priporočenim pismom ali osebno predložiti v vložišču naročnika.

Dokumentacija, ki se nanaša na spremembo, dopolnitev ali nadomestitev ponudbe mora biti pripravljena v skladu s 5. točko tega poglavja te dokumentacije v zvezi z oddajo javnega naročila ter naslovljena na naslov naročnika.

Naročnik umaknjene ponudbe neodprte vrne ponudnikom še pred javnim odpiranjem prispelih ponudb.

**8. Popravljanje napak**

Ponudba ne sme vsebovati nobenih sprememb ali dodatkov razen tistih, ki so potrebni za popravilo ponudnikovih napak. V takem primeru mora popravke parafirati oseba ali osebe, ki so podpisniki ponudbe.

**9. Dopustne dopolnitve ponudbe**

Če bodo ali se bodo zdele informacije ali dokumentacija, ki jo mora predložiti ponudnik, nepopolne ali napačne oziroma če bodo posamezni dokumenti manjkali, bo naročnik zahteval, da ponudnik v ustreznem roku predloži manjkajoče dokumente ali jih dopolni, popravi ali pojasni ustrezne informacije ali dokumentacijo, pod pogojem, da je takšna zahteva popolnoma skladna z načeloma enake obravnave in transparentnosti. Naročnik od ponudnika zahteva dopolnitev, popravek, spremembo ali pojasnilo njegove ponudbe le, kadar določenega dejstva ne more preveriti sam. Predložitev manjkajočega dokumenta ali dopolnitev, popravek ali pojasnilo informacije ali dokumentacije se lahko nanaša izključno na takšne elemente ponudbe, katerih obstoj pred iztekom roka, določenega za predložitev ponudbe, je mogoče objektivno preveriti. Če ponudnik ne bo predložil manjkajočega dokumenta ali ne bo dopolnil, popravil ali pojasnil ustrezne informacije ali dokumentacije, bo naročnik ponudbo takega ponudnika izločil.

Razen kadar gre za popravek ali dopolnitev očitne napake, če zaradi tega popravka ali dopolnitve ni dejansko predlagana nova ponudba, ponudnik ne sme dopolnjevati ali popravljati:

* svoje cene brez DDV na enoto, vrednosti postavke brez DDV, skupne vrednosti ponudbe brez DDV, razen kadar se skupna vrednost spremeni v skladu s sedmim odstavkom 89. člena ZJN-3 in ponudbe v okviru meril,
* tistega dela ponudbe, ki se veže na tehnične specifikacije predmeta javnega naročila,
* tistih elementov ponudbe, ki vplivajo ali bi lahko vplivali na drugačno razvrstitev njegove ponudbe glede na preostale ponudbe, ki jih je naročnik prejel v postopku javnega naročanja.

Na glede na prejšnji odstavek sme izključno naročnik ob pisnem soglasju ponudnika popraviti računske napake, ki jih odkrije pri pregledu in ocenjevanju ponudb. Pri tem se količina in cena na enoto brez DDV ne smeta spreminjati. Če se pri pregledu in ocenjevanju ponudb ugotovi, da je prišlo do računske napake zaradi nepravilne vnaprej določene matematične operacije s strani naročnika, lahko naročnik ob pisnem soglasju ponudnika popravi računsko napako tako, da ob upoštevanju cen na enoto brez DDV in količin, ki jih ponudi ponudnik, izračuna vrednost ponudbe z upoštevanjem pravilne matematične operacije. Ne glede na prejšnji odstavek lahko naročnik ob pisnem soglasju ponudnika napačno zapisano stopnjo DDV popravi v pravilno.

**10. Navedba zavajajočih podatkov**

Naročnik bo Državni revizijski komisiji podal predlog za uvedbo postopka o prekršku:

* v primeru, da se bo pri naročniku pojavil utemeljen sum, da je ponudnik v postopku javnega naročila predložil neresnično izjavo ali ponarejeno ali spremenjeno listino kot pravo v skladu z enajstim odstavkom 89. člena ZJN-3,
* če glavni izvajalec ne ravna v skladu s 94. členom ZJN-3.

**11. Stroški priprave ponudbe**

Ponudniki nosijo sami vse stroške povezane s pripravo in predložitvijo ponudbe, vključno s stroški prospektnega materiala, katalogov, če jih bo naročnik zahteval. Naročnik v nobenem primeru ne more biti odgovoren za morebitno škodo, ki bi nastala zaradi teh stroškov, brez ozira na potek postopkov v zvezi z javnim naročilom in na končno izbiro ponudnika.

**12. Obvezni pogoji**

Ponudnik mora izpolnjevati vse pogoje, ki so navedeni v predmetni dokumentaciji v zvezi z oddajo javnega naročila. Vrsta dokazila, s katerim ponudnik izkaže izpolnjevanje zahtevanega pogoja, je navedena za vsakim zahtevanim pogojem.

Naročnik namesto potrdil, ki jih izdajajo javni organi ali tretje osebe, sprejme kot predhodni dokaz Enotni evropski dokument v zvezi z oddajo javnega naročila – ESPD. Če ponudnik uporablja zmogljivosti drugih subjektov, mora ESPD vsebovati zahtevane informacije tudi v zvezi s subjekti, katerih zmogljivosti uporablja ponudnik.

Če država, v kateri ima ponudnik svoj sedež, ne izdaja zahtevanih dokazil iz točk 12.1.1. in 12.1.2. in 12.1.4. II. poglavja te dokumentacije v zvezi z oddajo javnega naročila ali če ti ne zajemajo vseh primerov iz točk 12.1.1., 12.1.2. in 12.1.4. II. poglavja te dokumentacije v zvezi z oddajo javnega naročila, lahko ponudnik da zapriseženo izjavo. Če ta v državi, v kateri ima ponudnik svoj sedež, ni predvidena, pa lahko ponudnik da izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima ponudnik sedež.

Naročnik lahko ponudnike kadar koli med postopkom pozove, da predložijo vsa dokazila ali del dokazil v zvezi z navedbami v ESPD.

Naročnik bo pred oddajo javnega naročila od ponudnika, kateremu se je odločil oddati javno naročilo, zahteval, da predloži najnovejša dokazila, ki dokazujejo izpolnjevanje vseh pogojev, ki so navedeni v predmetni dokumentaciji v zvezi z oddajo javnega naročila. Naročnik si pridržuje pravico, da pozove ponudnike, da dopolnijo ali pojasnijo predložena potrdila.

Podatke, ki se vodijo v uradnih evidencah in ponudnik za njih ne bo predložil dokazila sam, lahko naročnik namesto v uradni evidenci preveri v enotnem informacijskem sistemu, če ponudnik v tem sistemu naročnika izkazljivo potrdi.

Ponudnik ni dolžan predložiti dokazil ali drugih listinskih dokazov, če lahko naročnik potrdila ali druge potrebne informacije pridobi brezplačno z neposrednim dostopom do nacionalne baze podatkov katere koli države članice, kakršne so nacionalni register javnih naročil, elektronski register podjetij, elektronski sistem za shranjevanje dokumentov ali predkvalifikacijski sistem. Ponudnik prav tako ni dolžan predložiti dokazil, če naročnik že ima te dokumente zaradi prejšnjega oddanega javnega naročila ali sklenjenega okvirnega sporazuma in so ti dokumenti še vedno veljavni oziroma izkazujejo navedbe v ESPD.

Če lahko naročnik dokazila pridobi neposredno v bazi podatkov, mora ESPD vsebovati tudi informacije, ki so potrebne v ta namen, zlasti spletni naslov baze podatkov, podatke za identifikacijo, če je to potrebno, pa tudi soglasje, da pridobi dokazilo naročnik.

Naročnik bo ugotavljal sposobnost ponudnikov na osnovi izpolnjevanja naslednjih pogojev:

* 1. **Osnovna sposobnost ponudnika**

12.1.1. Naročnik bo iz sodelovanja v postopku javnega naročanja izključil ponudnika, če bo pri preverjanju v skladu s 77., 79. in 80. členom ZJN-3 ugotovil ali je drugače seznanjen, da je bila ponudniku ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba, ki ima elemente naslednjih kaznivih dejanj, ki so opredeljena v Kazenskem zakoniku (Uradni list RS, št. 50/12 – uradno prečiščeno besedilo, 6/16 – popr., 54/15 in 38/16; v nadaljnjem besedilu: KZ-1):

 - terorizem (108. člen KZ-1),

- financiranje terorizma (109. člen KZ-1),

- ščuvanje in javno poveličevanje terorističnih dejanj (110. člen KZ-1),

- novačenje in usposabljanje za terorizem (111. člen KZ-1),

- spravljanje v suženjsko razmerje (112. člen KZ-1),

- trgovina z ljudmi (113. člen KZ-1),

- sprejemanje podkupnine pri volitvah (157. člen KZ-1),

- kršitev temeljnih pravic delavcev (196. člen KZ-1),

- goljufija (211. člen KZ-1),

- protipravno omejevanje konkurence (225. člen KZ-1),

- povzročitev stečaja z goljufijo ali nevestnim poslovanjem (226. člen KZ-1),

- oškodovanje upnikov (227. člen KZ-1),

- poslovna goljufija (228. člen KZ-1),

- goljufija na škodo Evropske unije (229. člen KZ-1),

- preslepitev pri pridobitvi in uporabi posojila ali ugodnosti (230. člen KZ-1),

- preslepitev pri poslovanju z vrednostnimi papirji (231. člen KZ-1),

- preslepitev kupcev (232. člen KZ-1),

- neupravičena uporaba tuje oznake ali modela (233. člen KZ-1),

- neupravičena uporaba tujega izuma ali topografije (234. člen KZ-1),

- ponareditev ali uničenje poslovnih listin (235. člen KZ-1),

- izdaja in neupravičena pridobitev poslovne skrivnosti (236. člen KZ-1),

- zloraba informacijskega sistema (237. člen KZ-1),

- zloraba notranje informacije (238. člen KZ-1),

- zloraba trga finančnih instrumentov (239. člen KZ-1),

- zloraba položaja ali zaupanja pri gospodarski dejavnosti (240. člen KZ-1),

- nedovoljeno sprejemanje daril (241. člen KZ-1),

- nedovoljeno dajanje daril (242. člen KZ-1),

- ponarejanje denarja (243. člen KZ-1),

- ponarejanje in uporaba ponarejenih vrednotnic ali vrednostnih papirjev (244. člen KZ-1),

- pranje denarja (245. člen KZ-1),

- zloraba negotovinskega plačilnega sredstva (246. člen KZ-1),

- uporaba ponarejenega negotovinskega plačilnega sredstva (247. člen KZ-1),

- izdelava, pridobitev in odtujitev pripomočkov za ponarejanje (248. člen KZ-1),

- davčna zatajitev (249. člen KZ-1),

- tihotapstvo (250. člen KZ-1),

- zloraba uradnega položaja ali uradnih pravic (257. člen KZ-1),

- oškodovanje javnih sredstev (257.a člen KZ-1),

- izdaja tajnih podatkov (260. člen KZ-1),

- jemanje podkupnine (261. člen KZ-1),

- dajanje podkupnine (262. člen KZ-1),

- sprejemanje koristi za nezakonito posredovanje (263. člen KZ-1),

- dajanje daril za nezakonito posredovanje (264. člen KZ-1),

- hudodelsko združevanje (294. člen KZ-1).

**Dokazilo:** ESPD obrazec

12.1.2. Naročnik bo iz sodelovanja v postopku javnega naročanja izključil ponudnika, če bo pri preverjanju v skladu s 77., 79. in 80. členom ZJN-3 ugotovil, da ponudnik ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 eurov ali več. Šteje se, da ponudnik ne izpolnjuje obveznosti iz prejšnjega stavka tudi, če na dan oddaje ponudbe ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe.

**Dokazilo:** ESPD obrazec

12.1.3. Naročnik bo iz postopka javnega naročanja izključil ponudnika, če je ta na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.

**Dokazilo:** ESPD obrazec

12.1.4. Naročnik bo iz postopka javnega naročanja izključil ponudnika, če mu je bila v zadnjih treh letih pred potekom roka za oddajo ponudb s pravnomočno odločbo pristojnega organa Republike Slovenije ali druge države članice ali tretje države dvakrat izrečena globa zaradi prekrška v zvezi s plačilom za delo.

**Dokazilo:** ESPD obrazec

* 1. **Sposobnost za opravljanje poklicne dejavnosti**

12.2.1. Ponudnik mora biti vpisan v enega od poklicnih ali poslovnih registrov, ki se vodijo v državi članici, v kateri ima ponudnik sedež.

 **Dokazilo:** ESPD obrazec

**12.3. Tehnična in/ali strokovna sposobnost**

12.3.1. Ponudnik mora navesti vsaj dve (2) referenci, ki dokazujeta, da je v zadnjih treh (3) letih pred rokom za oddajo ponudb izvedel vsaj dve (2) raziskavi s področij, ki jih pokriva naročnik, od tega vsaj eno (1) s področja medijev.

**Dokazilo:** Reference (OBR-5)

12.3.2. Ponudnik mora navesti vsaj eno (1) referenco, ki dokazuje, da je v zadnjih treh (3) letih pred rokom za oddajo ponudb izvedel vsaj eno (1) terensko raziskavo (metoda »face to face«).

**Dokazilo:** Reference (OBR-5)

12.3.3. Ponudnik mora biti član v združenju ESOMAR in/ali delovati v skladu z mednarodnim kodeksom trženjskih in družbenih raziskav.

**Dokazilo:** Lastna podpisana in žigosana izjava ponudnika

12.3.3. Ponudnik mora navesti vsaj tri (3) člane projektne skupine[[1]](#footnote-1), pri čemer je vsaj eden od njih v zadnjih treh (3) letih pred rokom za oddajo ponudb opravljal raziskavo s področja medijev. Seznam članov skupine mora vključevati stopnjo in smer izobrazbe, ki mora biti za nosilca in vsaj enega člana univerzitetna družboslovna (sociologija, politologija, komunikologija ipd.), ekonomska, informatična, matematična ali podobna smer.

**Dokazilo: *1)*** Seznam projektne skupine (OBR-6), ***2)*** življenjepisi članov projektne skupine in ***3)*** lastna podpisana izjava vsaj enega izmed članov, navedenih v seznamu, da je v zadnjih treh (3) letih pred rokom za oddajo ponudb opravil raziskavo s področja medijev (iz izjave morajo biti razvidni naslov projekta, njegova vsebina, cena, datum projekta, naročnik in kontaktna oseba pri naročniku)

**13. Izločitev ponudbe**

Naročnik bo izločil:

* nepravočasne ponudbe;
* ponudbe, ki ne bodo izpolnjevale vseh zahtev iz točke 2 in 12 II. poglavja teh navodil;
* ponudbo, ki ne bo ustrezala vsem tehničnim zahtevam.

Naročnik iz postopka javnega naročanja kadar koli v postopku izključi ponudnika, če se izkaže, da je pred ali med postopkom javnega naročanja ta subjekt glede na storjena ali neizvedena dejanja v enem od položajev iz točk 12.1.1., 12.1.2, 12.1.3. in 12.1.4. točke 12.1. II. poglavja te dokumentacije v zvezi z oddajo javnega naročila. Naročnik pa lahko kadar koli v postopku izključi ponudnika, če se izkaže, da je pred ali med postopkom javnega naročanja ta subjekt glede na storjena ali neizvedena dejanja v enem od položajev iz šestega odstavka 75. člena ZJN-3.

Ponudnik, ki je v enem od položajev iz točke 12.1.1. točke 12.1. II. poglavja te dokumentacije v zvezi z oddajo javnega naročila, lahko naročniku predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev. Za zadostne ukrepe šteje plačilo ali zaveza plačati nadomestilo za vso škodo, povzročeno s kaznivim dejanjem ali kršitvijo, aktivno sodelovanje s preiskovalnimi organi za celotno razjasnitev dejstev in okoliščin ter sprejetje konkretnih tehničnih, organizacijskih in kadrovskih ukrepov, ustreznih za preprečitev nadaljnjih kaznivih dejanj ali kršitev. To ne velja za ponudnika, ki je bil iz sodelovanja v postopkih javnega naročanja ali postopkih za podelitev koncesije izključen na podlagi pravnomočne sodbe ali odločbe o prekršku, ki učinkuje v Republiki Sloveniji.

**14. Ponudbena cena**

Ponudnik mora v ponudbi navesti skupno končno ceno v EUR. Končna cena mora vsebovati vse stroške, popuste in rabate. Ponudbena cena mora imeti stopnjo in vrednost DDV-ja posebej izkazano.

Cena mora biti fiksna ves čas trajanja pogodbe.

**15. Merila**

Merilo za izbiro najugodnejšega ponudnika je ekonomsko najugodnejša ponudba.

**15.1. Ponujena cena**

Pri tem merilu se dodeljuje točke glede na višino cene za izvedbo predmeta javnega naročila v skladu z opisom iz tehničnih specifikacij, ki so del te dokumentacije v zvezi z oddajo javnega naročila. Ponujena cena mora vključevati vse stroške ponudnika.

Število točk pri tem merilu se izračuna (po spodaj navedeni formuli) kot razmerje med najnižjo ponujeno ceno in ceno ponudbe, ki se ocenjuje. Dobljeno število se pomnoži s 60 in zaokroži na eno decimalno mesto. Ponudnik, ki v ponudbi ponudi najnižjo ceno, dobi 60 točk.

**P = (Pmin/Px x 60)**

P = Število točk za merilo »Ponujena cena«

Pmin = Najnižja ponujena cena

Px = Cena, ki se ocenjuje

**15.2. Reference ponudnikov**

Pri tem merilu se dodeljuje točke glede na število referenc ponudnikov. Naročnik pri ocenjevanju tega merila upošteva največ 10 referenc za posamezno skupino referenc, tj. skupaj največ 30.

Naročnik bo pri ocenjevanju tega merila upošteval reference iz spodnje tabele[[2]](#footnote-2):

|  |  |  |
| --- | --- | --- |
| **Reference** | **Listine za dokazovanje izpolnjevanja referenc** | **Utež**  |
| A)Reference s področja zbiranja podatkov in analiz po metodi terensko raziskovanje na vzorcu 1000 ali več oseb. | S strani naročnika posla potrjeno referenčno potrdilo (OBR-5), iz katerega so razvidni:* naziv posla,
* pogodbena cena,
* naziv naročnika,
* datum začetka in končanja posla,
* kontaktna oseba pri naročniku ter njegovi kontaktni podatki.

Ponudnik naj označi (z oznako reference iz levega stolpca), za katero referenco prilaga predmetno referenčno potrdilo. (V dvomu lahko naročnik izpolnjevanje referenc preveri). | 3 |
| B)Reference s področja zbiranja podatkov in analiz za področje medijev. | S strani naročnika posla potrjeno referenčno potrdilo (OBR-5), iz katerega so razvidni:* naziv posla,
* pogodbena cena,
* naziv naročnika,
* datum začetka in končanja posla,
* kontaktna oseba pri naročniku ter njegovi kontaktni podatki.

Ponudnik naj označi (z oznako reference iz levega stolpca), za katero referenco prilaga predmetno referenčno potrdilo. (V dvomu lahko naročnik izpolnjevanje referenc preveri). | 2 |
| C)Reference s področja zbiranja podatkov in analiz po metodi terensko raziskovanje na vzorcu, manjšem od 1000 oseb. | S strani naročnika posla potrjeno referenčno potrdilo (OBR-5), iz katerega so razvidni:- naziv posla,- pogodbena cena,- naziv naročnika,- datum začetka in končanja posla,- kontaktna oseba pri naročniku ter njegovi kontaktni podatki.Ponudnik naj označi (z oznako reference iz levega stolpca), za katero referenco prilaga predmetno referenčno potrdilo. (V dvomu lahko naročnik izpolnjevanje referenc preveri). | 1 |

Število točk pri tem merilu se izračuna (po spodaj navedeni formuli) kot razmerje med koeficientom referenc v ponudbi, ki se ocenjuje, in najvišjim koeficientom referenc. Dobljeno število se pomnoži s 40 in zaokroži na eno decimalno mesto. Ponudba z najvišjim koeficientom referenc dobi 40 točk.

**R = (Rx/Rmax) x 40**

R = Število točk za merilo »Reference ponudnikov«

Rx = Seštevek vseh referenc, pomnoženih z ustrezno utežjo (koeficient), za ponudbo, ki se ocenjuje

Rmax = Najvišje število (koeficient), dobljeno s seštevkom vseh referenc, pomnoženih z ustrezno utežjo

**15.3. Skupno število točk**

Skupno število točk se izračuna kot seštevek števila točk za merilo »Ponujena cena« in točk za merilo »Reference ponudnikov«. Najvišje možno število točk je 100.

**T = P + R**

T = Skupno število točk

P = Število točk za merilo »Ponujena cena«

R = Število točk za merilo »Reference ponudnikov«

Ponudba, ki bo izpolnjevala vse pogoje in bo dosegla najvišje skupno število točk, bo določena kot ekonomsko najugodnejša ponudba.

V primeru, da dve ali več ponudb doseže isto skupno število točk, se bo izbor ponudb točkoval v skladu z merilom »Reference ponudnikov«.

**16. Neobičajno nizka ponudba**

Če bo naročnik menil, da je pri določenem naročilu glede na njegove zahteve ponudba neobičajno nizka glede na cene na trgu ali v zvezi z njo obstaja dvom o možnosti izpolnitve naročila, bo naročnik preveril, ali je neobičajno nizka in od ponudnika zahteval, da pojasni ceno ali stroške v ponudbi.

Naročnik bo preveril, ali je ponudba neobičajno nizka tudi, če je vrednost ponudbe za več kot 50 odstotkov nižja od povprečne vrednosti pravočasnih ponudb in za več kot 20 odstotkov nižja od naslednje uvrščene ponudbe, vendar le, če je prejel vsaj štiri pravočasne ponudbe.

Kadar naročnik v postopku javnega naročanja preveri dopustnost vseh ponudb, v skladu s prejšnjim stavkom preveri, ali je ponudba neobičajno nizka glede na dopustne ponudbe.

Preden naročnik izloči neobičajno nizko ponudbo, mora od ponudnika v skladu s 86. členom ZJN-3 pisno zahtevati podrobne podatke in utemeljitev o elementih ponudbe, za katere meni, da so odločilni za izpolnitev naročila oziroma vplivajo na razvrstitev ponudb.

Naročnik bo ocenil pojasnila tako, da se bo posvetoval s ponudnikom. Ponudbo bo zavrnil le, če predložena dokazila zadostno ne pojasnijo nizke ravni predlagane cene ali stroškov, pri čemer se upoštevajo elementi iz prejšnjega odstavka.

Če bo naročnik ugotovil, da je ponudba neobičajno nizka, ker ni skladna z veljavnimi obveznostmi iz drugega odstavka 3. člena ZJN-3, jo bo naročnik zavrnil.

**17. Podatki o lastniški strukturi**

Izbrani ponudnik mora v roku osmih dni od prejema naročnikovega poziva posredovati podatke o:

* + svojih ustanoviteljih, družbenikih, delničarjih, komanditistih ali drugih lastnikih in podatke o lastniških deležih navedenih oseb;
	+ gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

**18. Veljavnost ponudbe**

Ponudba mora veljati 90 dni od dneva odpiranja ponudb.

V izjemnih okoliščinah lahko naročnik zahteva, da ponudnik podaljša čas veljavnosti ponudbe za določeno dodatno obdobje. Zahteva in odgovori ponudnika morajo biti podani v pisni obliki ali preko telefaksa. Ponudnik lahko zavrne zahtevo. Od ponudnika, ki se z zahtevo strinja, ne bo zahtevano ali dovoljeno, da razen podaljšanja veljavnosti ponudbe, kakorkoli drugače spreminja ponudbo.

**19. Variantne ponudbe**

Variantne ponudbe ne bodo upoštevane.

**III. JAVNO ODPIRANJE PONUDB**

Javno odpiranje vseh pravočasno prispelih in pravilno označenih ponudb bo vodila komisija. Javno odpiranje ponudb bo potekalo na sedežu naročnika, **dne 16. 8. 2016 ob 10.00 uri** po lokalnem času naročnika.

Na javnem odpiranju ponudb lahko kot stranka sodeluje samo zakoniti zastopnik ponudnika ali njegov pooblaščenec, ki je dolžan komisiji izročiti pisno pooblastilo za zastopanje ponudnika. Pooblaščenci ponudnikov, ki komisiji ne predložijo pooblastila za sodelovanje na javnem odpiranju ponudb, in drugi prisotni ne morejo dajati pripomb.

Komisija na javnem odpiranju ponudb prebere naziv ponudnika in ponudbeno ceno.

O odpiranju ponudb komisija sproti vodi zapisnik po zaporednih številkah ponudb.

Na koncu javnega odpiranja ponudb bodo zapisnik podpisali predsednik in člani komisije ter zakoniti zastopniki ali pooblaščenci ponudnikov. S podpisom zakoniti zastopnik ali pooblaščenec ponudnika potrdi, da se strinja z načinom odpiranja ponudb. Če kdo izmed zgoraj navedenih tega noče storiti, se to zavede v zapisnik in navede razloge za odklonitev podpisa.

V kolikor naročnik ne bo vročil zapisnika o odpiranju ponudb pooblaščenim predstavnikom ponudnika na odpiranju ponudb, ga bo najkasneje v petih delovnih dneh po odpiranju ponudb posredoval vsem ponudnikom.

**IV. PREGLED PONUDB**

Naročnik bo ponudbe najprej razvrstil glede na merilo, nato pa jih bo preveril z vidika ustreznosti zagotavljanja naročnikovih zahtev glede predmeta javnega naročila.

Za ponudnika, ki bo po merilu najugodnejši, bo naročnik preveril ali obstajajo razlogi za izključitev najugodnejšega ponudnika in ali ponudnik izpolnjuje pogoje za sodelovanje.

**V. POGODBA**

Naročnik bo z izbranim ponudnikom sklenil pogodbo v skladu z določbami vzorca pogodbe iz OBR-3.

Pogodbo je treba podpisati v roku deset (10) dni od prejema naročnikovega poziva k podpisu pogodbe.

**VII. PRAVNO VARSTVO**

Pravno varstvo ponudnikov v postopku javnega naročanja je zagotovljeno v skladu z določbami Zakona o pravnem varstvu v postopkih javnega naročanja (Uradni list RS, št. 43/11, 60/11 – ZTP-D, 63/13 in 90/14 – ZDU-1I; v nadaljevanju: ZPVPJN), po postopku in na način kot ga določa zakon.

Zahteva za pravno varstvo v postopkih javnega naročanja se lahko vloži v vseh stopnjah postopka oddaje javnega naročila zoper vsako ravnanje naročnika, razen če zakon, ki ureja oddajo javnih naročil, ali ZPVPJN ne določa drugače. Zahtevo za pravno varstvo lahko vloži aktivno legitimirana oseba, kot jo določa 14. člen ZPVPJN.

Zahtevek za revizijo mora vsebovati:

1. ime in naslov vlagatelja zahtevka (v nadaljnjem besedilu: vlagatelj) ter kontaktno osebo,
2. ime naročnika,
3. oznako javnega naročila,
4. predmet javnega naročila,
5. očitane kršitve,
6. dejstva in dokaze, s katerimi se kršitve dokazujejo,
7. pooblastilo za zastopanje v predrevizijskem in revizijskem postopku, če vlagatelj nastopa s pooblaščencem,
8. navedbo, ali gre v konkretnem postopku javnega naročila za sofinanciranje iz evropskih sredstev in iz katerega sklada.

Vlagatelj mora v skladu s tretjo alinejo prvega odstavka 71. člena ZPVPJN zahtevku za revizijo priložiti potrdilo o plačilu takse v višini 3.500,00 EUR.

Takso je potrebno vplačati na podračun, odprt pri Banki Slovenije za namen plačila taks za predrevizijski in revizijski postopek, številka 01100-1000358802 – izvrševanje proračuna RS. Pri tem mora vlagatelj na plačilnem nalogu vpisati naslednje podatke v predpolje in polje sklicevanja na številko odobritve: 11 16110-7111290-XXXXXXLL (oznaka X pomeni št. objave javnega naročila, oznaka L pa pomeni označbo leta. V kolikor je št. objave javnega naročila krajša od šestih znakov, se na manjkajoča mesta spredaj vpiše 0).

Zahtevek za revizijo se vloži pisno neposredno pri naročniku, po pošti priporočeno ali priporočano s povratnico. Vlagatelj mora kopijo zahtevka za revizijo hkrati posredovati ministrstvu, pristojnemu za javna naročila.

Zahtevek za revizijo, ki se nanaša na vsebino objave, povabilo k oddaji ponudbe ali dokumentacijo v zvezi z oddajo javnega naročila, se lahko vloži najpozneje pet delovnih dni po poteku roka za predložitev ponudb.

Če naročnik ugotovi, da zahtevek za revizijo ni bil vložen pravočasno ali ga ni vložila aktivno legitimirana oseba iz 14. člena ZPVPJN, da vlagatelj v skladu z drugim odstavkom 15. člena ZPVPJN ni predložil potrdila o plačilu takse ali da ni bila plačana ustrezna taksa, ga najpozneje v treh delovnih dneh od prejema s sklepom zavrže.

PONUDNIK OBR-1

**PONUDBA ZA ANALIZO POSLUŠANJA RADIJSKIH PROGRAMOV**

**1. PONUDNIK**

**PODATKI O PONUDNIKU IN PODIZVAJALCIH OZ. IZVAJALCIH V SKUPNEM NASTOPU**

**PONUDNIK OZ. POSLOVODEČI (v primeru skupnega nastopa):**

|  |  |
| --- | --- |
| Naziv oz. popolna firma ponudnika |       |
| Sedež ponudnika |       |
| Odgovorna/e oseba/e oziroma zakoniti zastopnik(i) (podpisnik(i) pogodbe) |       |
| Kontaktna oseba |       |
| Telefon |       |
| Telefax |       |
| Elektronski naslov |       |
| Številka transakcijskega računa ponudnika (IBAN) |       |
| Matična številka |       |
| Identifikacijska številka za DDV |       |
| Pristojni davčni urad |       |

**2. IZVEDBA JAVNEGA NAROČILA S PODIZVAJALCI:**

To točko izpolnijo ponudniki v primeru, da bodo pri izvedbi javnega naročila sodelovali s podizvajalci. Hkrati pa ponudniki za vsakega podizvajalca izpolnijo tudi 1. točko tega obrazca.

|  |  |
| --- | --- |
| **Zap. št.** | **Nazivi oz. popolne firme podizvajalcev** |
| 1. |       |
| 2. |       |
| 3. |       |
| 4.  |       |

Ponudnik izpolni tabelo »Del izvedbe javnega naročila, ki ga bo izvedel podizvajalec« za vsakega podizvajalca tolikokrat, kolikor različnih delov izvedbe naročila bo posamezni podizvajalec izvedel.

**Del izvedbe javnega naročila, ki ga bo izvedel podizvajalec:**

|  |  |
| --- | --- |
| Skrajšana firma podizvajalca |       |
| Opis dela izvedbe naročila, ki ga bo izvedel podizvajalec |       |
| Količina |       |
| Vrednost |       |
| Kraj izvedbe |       |
| Rok izvedbe |       |

**3. IZVEDBA JAVNEGA NAROČILA V SKUPNI IZVEDBI**

To točko izpolnijo ponudniki v primeru, da bodo javno naročilo izvedli v skupni izvedbi. Hkrati pa vsak od soponudnikov izpolni tudi 1. točko tega obrazca.

|  |  |
| --- | --- |
| **Zap. št.** | **Nazivi oz. popolne firme soponudnikov** |
| 1. |       |
| 2. |       |
| 3. |       |
| 4. |       |

**Ta obrazec podpišejo predstavniki vseh ponudnikov, ki so predložili skupno ponudbo.**

Izjavljamo, da:

* bomo izvajali javno naročilo strokovno in kvalitetno po pravilih stroke, v skladu z veljavnimi predpisi (zakoni, pravilniki, standardi, tehničnimi soglasji), tehničnimi navodili, priporočili in normativi, če bomo izbrani za izvedbo javnega naročila;
* bomo javno naročilo izvajali s strokovno usposobljenimi delavci oziroma kadrom in pri tem upoštevali vse zahteve varstva pri delu in delovne zakonodaje, veljavne na ozemlju RS;
* se v celoti strinjamo in sprejemamo pogoje in ostale zahteve naročnika, navedene v tej dokumentaciji v zvezi z oddajo javnega naročila, brez kakršnihkoli omejitev;
* smo ob izdelavi ponudbe pregledali celotno dokumentacijo v zvezi z oddajo javnega naročila;
* smo v celoti seznanjeni z obsegom in zahtevnostjo javnega naročila;
* ne bomo imeli do naročnika kakršnegakoli odškodninskega zahtevka, če ne bomo izbrani za izvedbo javnega naročila;
* smo podali samo resnične oziroma verodostojne izjave.

Dne: \_\_\_\_\_\_\_\_\_\_\_\_\_\_ Žig in podpis ponudnika

\_\_\_\_\_\_\_\_\_\_\_\_\_\_\_\_\_\_\_\_

OBR-2

PONUDNIK

**PREDRAČUN**

**PREDMET JAVNEGA NAROČILA:** ANALIZA POSLUŠANJA RADIJSKIH PROGRAMOV

|  |  |  |  |  |  |  |
| --- | --- | --- | --- | --- | --- | --- |
| ZŠ | Opis blaga/storitve | EM | Količina | Cena na EM brez DDV: | DDV(%) | Vrednost brez DDV: |
|  | **Priprava vprašalnika** | kos | 1 |       | 22 |       |
|  | **Določitev reprezentativnega vzorca** | kos | 1 |       | 22 |       |
|  | **Izvedba terenskega anketiranja** | kos | 1 |       | 22 |       |
|  | **Analiza rezultatov in končno poročilo z grafičnim prikazom** | kos | 1 |       | 22 |       |
|  |
| Znesek davka: |       |
| **Za plačilo v EUR z DDV:** |       |

Dne: \_\_\_\_\_\_\_\_\_\_\_\_\_\_\_\_\_\_\_\_ Žig in podpis ponudnika

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OBR-3

**VZOREC POGODBE**

Agencija za komunikacijska omrežja in storitve Republike Slovenije, Stegne 7, 1000 Ljubljana, matična št. 1332899, davčna št. SI10482369, ki jo zastopa in predstavlja direktor Franc Dolenc (v nadaljevanju: naročnik)

in

, matična številka , davčna številka , ki ga zastopa  (v nadaljevanju: izvajalec),

se dogovorita in skleneta naslednjo

**POGODBO št. 4301-8/2016/\_\_**

**UVODNE DOLOČBE**

1. člen

(1) Naročnik in izvajalec ugotavljata, da:

* je naročnik izvedel odprti postopek za »Analizo poslušanja radijskih postaj«, objavljen na Portalu javnih naročil pod št. objave z dne  in v Uradnem listu Evropske unije pod št. objave  z dne , v skladu s 40. členom Zakona o javnem naročanju (Uradni list RS, št. 91/2015; v nadaljevanju: ZJN-3);
* je naročnik na podlagi javnega naročila iz prve alineje in prejetih ponudb z Odločitvijo o oddaji javnega naročila, številka **xxxxxxx**, z dne **xxxxxxx**, izbral izvajalca kot najugodnejšega ponudnika za izvedbo javnega naročila iz prve alineje,
* da je izvajalec strokovno in tehnično usposobljen izvesti naročilo po tej pogodbi.

(2) Dokumentacija v zvezi z oddajo javnega naročila, št. 4301-8/2016/2 z dne 29. 6. 2016, ter ponudba izvajalca št.  z dne  (v nadaljevanju: Ponudba) sta sestavni del te pogodbe.

(3) Predmet pogodbe se bo financiral na podlagi Finančnega načrta naročnika za relevantno leto, ki predstavlja podlago za izvajanje aktivnosti.

2. člen

S to pogodbo se pogodbeni stranki dogovorita o splošnih in posebnih pogojih izvajanja javnega naročila iz prejšnjega člena te pogodbe.

**PREDMET POGODBE**

3. člen

(1) Izvajalec se s to pogodbo zavezuje za naročnika izvesti analizo poslušanja radijskih vsebin na območju Republike Slovenije, naročnik pa mu bo za to plačal ceno, določeno v 10. členu pogodbe.

(2) Izvajalec bo v okviru izvedbe storitev po tej pogodbi opravil vse naloge, ki so podrobneje opredeljene v tehničnih specifikacijah dokumentacije v zvezi z oddajo javnega naročila. O podrobnejšem časovnem okviru za izvedbo posameznih nalog se bosta pogodbeni stranki dogovorili naknadno, ob tem pa se izvajalec zavezuje, da bo analizo vzorcev potrošnje radijskih vsebin po sociodemografskih kriterijih in življenjskih stilih z upoštevanjem regionalnih specifik, migracijskih tokov in novih načinov spremljanja radijskih vsebin ter analizo preferenc in potreb poslušalcev glede radijske ponudbe z upoštevanjem vsebine in vrst radijskih programov, ki zajema pripravo vprašalnika, določitev reprezentativnega vzorca, izvedbo terenskega anketiranja ter analizo rezultatov in izdelavo končnega poročila z grafičnim prikazom, opravil najkasneje v roku 120 dni od podpisa pogodbe.

4. člen

Pogodbeni stranki soglašata, da izvajalec vse materialne avtorske pravice na predmetu te pogodbe prenese na naročnika.

**PRAVICE IN OBVEZE ZA NAROČNIKA IN IZVAJALCA**

5. člen

(1) Naročnik se obvezuje, da bo:

* dal izvajalcu na razpolago vse potrebne informacije, podatke in dokumente, s katerimi razpolaga, in so vezani na izvedbo storitev po tej pogodbi,
* sodeloval s pooblaščenim predstavnikom izvajalca,
* posredoval svoje zahteve izvajalcu v roku, ki bo omogočal normalno izvedbo pogodbenih storitev,
* zagotovil razpoložljivost človeških in informacijskih virov za izvedbo storitev,
* izvajalcu posredoval podatke, da bo ta lahko opravil storitev v skladu z zahtevami te pogodbe,
* obveščal izvajalca o vseh morebitnih spremembah in na novo nastalih situacijah, ki bi lahko vplivale na izvršitev prevzetih storitev,
* po zaključenem postopku preveril, ali sta poročilo izvajalca in specifikacija opravljenih del v skladu s podanimi zahtevami.

6. člen

Izvajalec izjavlja, da se je pred oddajo ponudbe in pred podpisom te pogodbe seznanil s predmetom pogodbe, kot je opredeljen v Dokumentaciji v zvezi z oddajo javnega naročila, in se obvezuje, da bo:

* izvajal storitev v skladu z vsemi veljavnimi predpisi Republike Slovenije in Evropske unije, ki urejajo predmet te pogodbe ter načeli stroke,
* izvajal storitve po tej pogodbi s skrbnostjo dobrega strokovnjaka, brezhibno in kvalitetno ter v skladu z dobrimi poslovnimi običaji,
* izvajal storitve v skladu z mednarodnim kodeksom trženjskih in družbenih raziskav,
* zagotavljal najvišjo kakovost storitev ne glede na čas in kraj izvajanja,
* izvajal storitev na najracionalnejši način v okviru naročnikovih specifikacij,
* pri izvajanju storitve uporabljal napredne informacijske tehnologije in metode,
* sodeloval z osebjem naročnika in drugimi svetovalci, ki jih bo najel naročnik, pri čemur se zavezuje upoštevati njegove specialne, ekonomske in tehnične zahteve,
* dajal potrebna pojasnila in po potrebi projektno reševal probleme,
* izvrševal pogodbene storitve gospodarno v korist naročnika,
* izpolnjeval vse predvidene obveznosti v dogovorjenih rokih in na dogovorjen način,
* pisno opozoril naročnika na okoliščine, ki bi lahko otežile ali onemogočile kakovostno in pravilno izvedbo storitev,
* pisno obvestil naročnika o nastopu morebitnih okoliščin, ki bi utegnile vplivati na vsebinsko in časovno izvršitev storitve,
* naročniku omogočal ustrezen nadzor nad izvajanjem storitev po tej pogodbi,
* po zaključeni izvedbi posameznih nalog, opredeljenih v tehničnih specifikacijah, izdelal poročilo in ga dal naročniku v potrditev s specifikacijo opravljenih del v skladu s tehničnimi zahtevami dokumentacije v zvezi z oddajo javnega naročila,
* ves čas izvajanja storitev spoštoval in upošteval zahteve naročnika iz dokumentacije v zvezi z oddajo javnega naročila iz 1. člena te pogodbe, svojo ponudbo, z dne , na podlagi katere je bil izbran, in določila te pogodbe,
* za opravljene storitve izdal račun skladno s ponujeno ceno in opravljenimi storitvami, po potrjenem poročilu s strani naročnika.

7. člen

(1) Če naročnik naroči storitev, za katero izvajalec meni, da bi bili z njo kršeni predpisi ali povzročena nesorazmerna škoda naročniku ali tretjemu, lahko izvedbo odkloni, ne da bi kršil določila pogodbe, vendar mora razlog za odklonitev dokazati oziroma izkazati obstoj in predstaviti dejstva, ki utemeljujejo odklonitev. Če naročilo ne omogoča strokovno optimalne izvedbe storitve ali pa zahteva rešitve, ki niso v skladu s pravili stroke, mora izvajalec naročnika na to dejstvo opozoriti in mu svetovati primernejšo izvedbo, vendar mora nalogo izpolniti, kot mu je bilo naročeno, če naročnik pri tem vztraja.

(2) Izvajalčeva neutemeljena zavrnitev naročila ali odstopanje od naročenega načina izvedbe pomeni kršitev obveznosti po tej pogodbi, zaradi katere lahko naročnik razdre pogodbo v skladu z določbami 18. člena te pogodbe.

8. člen

Naročnikove zahteve ter specifikacije glede predmeta pogodbe se lahko, če je to potrebno zaradi okoliščin, ki jih naročnik ni mogel predvideti, v soglasju z izvajalcem med samim trajanjem pogodbe tudi spremenijo, dopolnijo ali razširijo, pri čemer pa izvajalec v nobenem primeru ni upravičen do povračila kakršnih koli stroškov, ki bi jih spremenjene zahteve morebiti povzročile.

**POOBLAŠČENE OSEBE**

9. člen

(1) S strani naročnika je skrbnik te pogodbe **xxxxxx**.

(2) S strani izvajalca je skrbnik pogodbe , ki je tudi odgovoren za izvedbo storitev po tej pogodbi.

**POGODBENA CENA**

10. člen

(1) Cena za izvedbo storitev po tej pogodbi znaša  EUR brez DDV, kot izhaja iz izvajalčeve ponudbe št. , in sicer:

* EUR brez DDV za pripravo vprašalnika,
* EUR brez DDV za določitev reprezentativnega vzorca,
* EUR brez DDV za izvedbo terenskega anketiranja,
* EUR brez DDV za analizo rezultatov in končno poročilo z grafičnim prikazom.

(2) Plačilo iz prejšnjega odstavka tega člena pogodbe bo izvedeno na podlagi v celoti opravljene storitve iz 3. člena te pogodbe.

(3) Pogodbeni stranki sta soglasni, da so vsi stroški izvajalca vključeni v ceno. Cena iz prvega odstavka tega člena vsebuje vse dajatve in stroške, ne vsebuje pa DDV.

(4) Cena je za čas trajanja te pogodbe fiksna.

(5) DDV bo obračunan v skladu z veljavno zakonodajo.

**PLAČILNI POGOJI**

11. člen

(1) Izvajalec se zavezuje, da bo naročniku izstavil in poslal e-račun, opremljen z naročnikovo številko te pogodbe.

(2) Naročnik bo izvajalcu izstavljen račun, ki ga bo predhodno potrdil naročnikov skrbnik te pogodbe, plačal na transakcijski račun izvajalca številka IBAN  odprt pri banki (naziv banke in BIC) .

12. člen

(1) Naročnik se zavezuje račun plačati v 30 dneh, pri čemer začne rok plačila teči naslednji dan po uradnem prejemu e-računa, ki je podlaga za izplačilo, na naslovu naročnika.

(2) Če je zadnji dan za plačilo dela prost dan, se šteje, da je zadnji dan za plačilo prvi naslednji delovni dan.

(3) Če naročnik zamudi s plačilom, je izvajalec upravičen zahtevati zakonite zamudne obresti od dneva zapadlosti računa v plačilo do dneva plačila.

*V primeru nastopa s podizvajalcem, ki zahteva neposredno plačilo:*

*(4) Izvajalec pooblašča naročnika, da na podlagi potrjenega računa oziroma situacije s strani izvajalca neposredno plačuje podizvajalcu. Podizvajalec soglaša, da naročnik namesto izvajalca poravna podizvajalčevo terjatev do izvajalca na transakcijski račun podizvajalca številka IBAN*  *odprt pri banki (naziv banke in BIC)* *.*

*(5) Izvajalec svojemu računu ali situaciji priloži račun ali situacijo podizvajalca, ki ga je predhodno potrdil.*

*Neposredna plačila podizvajalcem bodo izvršena v roku iz prvega odstavka tega člena.*

**JAMSTVA IN GARANCIJSKE OBVEZNOSTI IZVAJALCA**

13. člen

(1) Izvajalec jamči, da bodo storitve izvedene kakovostno, v skladu z veljavnimi predpisi in standardi in v skladu s specificiranimi zahtevami naročnika.

(2) Izvajalec jamči tudi za osebe, ki bi po njegovem naročilu opravile storitev ali del storitve, kot če bi jo opravil sam.

(3) V kolikor izvajalec ni sposoben zagotoviti posameznih storitev, ki so predmet te pogodbe, lahko naročnik takšne storitve naroči pri drugih ponudnikih na stroške izvajalca.

**VIŠJA SILA**

14. člen

(1) Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in ki jih pogodbeni stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

(2) Izvajalec je dolžan pisno obvestiti naročnika o nastanku višje sile v treh delovnih dneh od njenega nastanka.

(3) Nobena od pogodbenih strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

**POSLOVNA SKRIVNOST**

15. člen

(1) Pogodbeni stranki sta sporazumni, da vsi podatki, do katerih bi prišli z izvedbo te pogodbe, predstavljajo poslovno skrivnost in se zavezujeta, da bosta vse podatke skrbno varovali in jih uporabljali izključno v zvezi z izvedbo te pogodbe.

(2) Kot poslovno skrivnost je dolžan tudi naročnik varovati poslovne podatke o izvajalcu, ki jih pridobi na podlagi izvajanja te pogodbe.

(3) Izvajalec se zavezuje, da brez izrecne pisne naročnikove privolitve ne bo objavljal ali se okoriščal z naročnikovimi poslovnimi skrivnostmi ali zaupnimi informacijami, do katerih je imel kot izvajalec dostop v času veljavnosti te pogodbe ali po tem, če so ta gradiva označena z oznako interno oziroma zaupno.

(4) Pogodbeni stranki se zavezujeta, da bosta na zahtevo nasprotne stranke vrnili vse dokumente in njihove kopije, pridobljene v okviru medsebojnega pogodbenega sodelovanja, ki vsebujejo podatke, ki predstavljajo poslovno skrivnost.

(5) Naročnik lahko od izvajalca zahteva polno odškodnino za vso škodo, ki jo utrpi in ki izvira iz objave ali okoriščanja z naročnikovimi poslovnimi skrivnostmi ali zaupnimi informacijami.

**POGODBENA KAZEN**

16. člen

(1) V primeru, da izvajalec zamuja z izvedbo storitev iz razlogov, ki niso na strani naročnika ter ne gre za opravičeno zamudo, je izvajalec dolžan plačati pogodbeno kazen v višini 0,5 % od pogodbene vrednosti za vsak dan zamude, vendar največ 10 % od pogodbene vrednosti.

(2) V primeru, da zamuda ali napake pri izvedbi onemogočajo namen posla, lahko naročnik razdre pogodbo in zahteva odškodnino.

(3) V primeru, da izvajalec ne plača pogodbene kazni, ima naročnik pravico, da jo odšteje od še neplačanih obveznosti, ki jih ima do izvajalca po tej pogodbi.

(4) Če je škoda, ki jo utrpi naročnik zaradi zamude pogodbeno dogovorjenega roka za dokončanje prevzetih obveznosti, večja od pogodbene kazni, je izvajalec dolžan naročniku plačati razliko do popolne odškodnine.

**PROTIKORUPCIJSKA KLAVZULA**

17. člen

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

**ODSTOP OD POGODBE**

18. člen

(1) Pogodba lahko preneha veljati le na podlagi sporazuma ali z odpovedjo, ki jo lahko poda katera koli pogodbena stranka s pisnim obvestilom, vendar le v primeru, če nasprotna stranka ne izpolnjuje svojih pogodbenih obveznosti.

(2) Odpovedni rok za obe pogodbeni stranki znaša 15 dni, razen če je dogovorjeno drugače. Odpovedni rok prične teči z dnem sklenitve sporazuma oziroma z dnem vročitve pisne odpovedi pogodbe nasprotni pogodbeni stranki.

(3) Če se med opravljanjem del po tej pogodbi izkaže, da se izvajalec ne drži pogodbenih pogojev oziroma da dela na opravlja v skladu s pogodbo, ga naročnik na to opozori. Če v roku 7 dni od dneva prejema opozorila izvajalec dela ne prilagodi zahtevam naročnika oziroma določilom pogodbe, lahko naročnik takoj po preteku tega roka pogodbo enostransko razdre, izvajalec pa mu je dolžan povrniti morebitne stroške in nastalo škodo.

19. člen

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca.

**REŠEVANJE SPOROV**

20. člen

(1) Morebitne spore, ki bi nastali v zvezi z izvajanjem te pogodbe, bosta pogodbeni stranki skušali rešiti sporazumno.

(2) Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Ljubljani.

**KONČNE DOLOČBE**

21. člen

(1) Pogodba je sklenjena z dnem podpisa zadnje od obeh pogodbenih strank in je veljavna do izpolnitve obveznosti po tej pogodbi, vendar ne dlje kot eno leto od sklenitve.

(2) Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki.

22. člen

Za urejanje razmerij, ki niso izrecno določena s to pogodbo, se uporabljajo določila zakona, ki ureja obligacijska razmerja, in določila drugih veljavnih predpisov, ki urejajo s pogodbo opredeljena medsebojna razmerja.

23. člen

Pogodba je sestavljena v štirih (4) enakih izvodih, od katerih vsaka pogodbena stranka prejme po dva (2) izvoda.

|  |  |
| --- | --- |
| IZVAJALEC: | NAROČNIK:**Agencija za komunikacijska omrežja in storitve Republike Slovenije** |
|  | Franc DolencDirektor |
| V ………………., dne ……………….. | V Ljubljani, dne ………………. |

Priloge:

* ponudba z dne , katere del je predračun,
* Dokumentacija v zvezi z oddajo javnega naročila, št. 4301-8/2016/2 z dne 29. 6. 2016.

OBR-4

**STANDARDNI OBRAZEC ZA ENOTNI EVROPSKI DOKUMENT V ZVEZI Z ODDAJO JAVNEGA NAROČILA**

Ponudnik izpolni obrazec ESPD[[3]](#footnote-3), ki je priloga te dokumentacije v zvezi z oddajo javnega naročila.

PONUDNIK OBR-5

**REFERENCE PONUDNIKA[[4]](#footnote-4)**

Izpolnite preglednico s podatki v skladu z zahtevami iz točke 12.3.1., 12.3.2. in 15.2. II. poglavja Navodil ponudnikom za izdelavo ponudbe.

|  |  |
| --- | --- |
| **Oznaka reference** | Izberite element. |
| **Naslov projekta / opis predmeta naročila** |  |
| **Naziv naročnika**  |  |
| **Izvajalec projekta / predmeta naročila** |  |
| **Vrednost projekta / naročila (brez DDV)** |  |
| **Datum začetka in končanja posla** |  |
| **Kontaktna oseba pri naročniku, ki lahko potrdi referenco (ime in priimek, e-pošta in tel. št.)** |  |

 Podpis ponudnika in žig:

\_\_\_\_\_\_\_\_\_\_\_\_\_\_\_\_\_\_\_\_\_\_

PONUDNIK

 OBR-6

**SEZNAM PROJEKTNE SKUPINE**

Pri izvedbi javnega naročila bodo sodelovali naslednji strokovnjaki ponudnika z izkušnjami s področja predmeta tega javnega naročila.

|  |  |  |  |
| --- | --- | --- | --- |
| **Zap. št.** | **Funkcija v projektni ekipi** | **Ime in priimek** | **Stopnja in smer izborazbe** |
| 1. |  |  |  |
| 2.  |  |  |  |
| 3.  |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |

Dne: \_\_\_\_\_\_\_\_\_ Žig in podpis ponudnika:

 \_\_\_\_\_\_\_\_\_\_\_\_\_\_\_\_\_\_\_\_

**TEHNIČNE SPECIFIKACIJE**

1. **Predmet javnega naročila**
2. Predmet javnega naročila je **analiza poslušanja radijskih vsebin na območju Republike Slovenije**.
3. Analiza bo vsebovala:
* analizo vzorcev potrošnje radijskih vsebin po sociodemografskih kriterijih in življenjskih stilih z upoštevanjem regionalnih specifik, migracijskih tokov in novih načinov spremljanja radijskih vsebin;
* analizo preferenc in potreb poslušalcev glede radijske ponudbe z upoštevanjem vsebine in vrst radijskih programov.
1. Cilj raziskave je na terenu pridobiti podatke o poslušanju radijskih vsebin na območju Republike Slovenije. Raziskava pri tem zajema ugotavljanje potreb in preferenc poslušalcev glede vrst radijskih programov ter njihovo vedenje pri potrošnji radijskih vsebin, pri čemer upošteva različne življenjske okoliščine in stile. Raziskava upošteva regionalne specifike in obravnava tudi migracijske tokove, ki so ključni pri poslušanju radia v avtomobilu, ter nove načine spremljanja radijskih vsebin (prek spleta, televizije, prenosnih naprav ipd.).
2. Izvajalec mora pri izdelavi metodologije za izvedbo raziskave upoštevati zahteve naročnika ter sestaviti vzorec in razviti vprašalnik v sodelovanju z naročnikom.
3. Metoda zbiranja podatkov je terensko anketiranje, možna pa je tudi nadgradnja z dodatnimi metodami, v kolikor izvajalec argumentira njihovo uporabo in naročnik predlagane dopolnilne metodološke pristope oceni kot optimalne.
4. Ponudnik naj v svoji ponudbi v okvirnem metodološkem načrtu podrobno opiše pristop, ki bi ga izbral za izvedbo predmeta javnega naročila in postopek izvedbe (gl. tudi opombo k točkam B.1, B.2 in B.3 spodaj).
5. **Naloge v okviru javnega naročila**
6. Priprava vprašanj

Izvajalec bo ustrezen nabor vprašanj pripravil v sodelovanju z naročnikom. Reševanje vprašalnika s strani posameznega anketiranca naj bi trajalo okvirno 30 minut.

1. Določitev reprezentativnega vzorca

Minimalni vzorec za raziskavo je 3000 oseb, struktura vzorca mora biti reprezentativna in upoštevati značilnosti po spolu, starosti, izobrazbi, zaposlitvenem statusu in lokaciji.

Izvajalec mora zagotoviti sociodemografsko in geografsko reprezentativnost vzorca. Izvajalec v sodelovanju z naročnikom določi regije za analizo in ustrezen način za njihovo reprezentativnost v vzorcu.

1. Izvedba ankete

Raziskava naj bo izvedena s terenskim anketiranjem (*face-to-face*). Po predhodnem dogovoru z naročnikom je možna nadgradnja z drugimi metodami (npr. kvalitativnimi).

Pogoji naročnika:

* računalniško podprto anketiranje (CAPI) na terenu;
* ponudnik mora zagotoviti visoke standarde preverjanja kakovosti, kontrolne mehanizme in izvajanje ukrepov za zmanjšanje števila napak;
* izvajalec mora zagotoviti visoko stopnjo odgovorov (ang. *response rate*) – minimalna zahtevana stopnja odgovorov se določi v sodelovanju z naročnikom
* izvajalec mora zagotoviti izobraževanje anketarjev in nadzor anketarjev tako, da preveri vsaj 10 % vzorca anket vsakega anketarja.

**Opomba k točkam B.1., B.2. in B.3:** Naloge iz točke 1, 2 in 3 oddelka B tehničnih specifikacij mora ponudnik predstaviti v predloženem okvirnem metodološkem načrtu, ki je ena od obveznih sestavin ponudbe.

1. Analiza rezultatov in končno poročilo

Izvajalec bo po končani raziskavi in analizi rezultatov naročniku predal tako podatkovno bazo (v datotečnem formatu .xlsx) kot tudi poročilo raziskave (v datotečnem formatu .docx in .pdf) s poglobljeno interpretacijo rezultatov in metodološkim poročilom.

Izvajalec bo pripravil nazorno grafično predstavitev rezultatov, pri čemer bo uporabil orodja za prikaz po dogovoru z naročnikom. Prikaz mora omogočati primerljivost podatkov in večplastno prikazovanje posameznih segmentov, ki so zajeti v raziskavi.

Ob poglobljeni interpretaciji rezultatov mora izvajalec naročniku v okviru končnega poročila predložiti tudi metodološko poročilo, v katerem pojasni način vzorčenja, načine zbiranja podatkov, stopnjo odgovorov ter ovrednotenje zanesljivosti in veljavnosti rezultatov. Metodološko poročilo mora predstaviti tudi načine preverjanja kakovosti, kontrolne mehanizme in izvajanje ukrepov za zmanjšanje števila napak ter načine rekrutiranja, izobraževanja in nadzora anketarjev.

Rezultati raziskave bodo javno objavljeni.

1. Izbrani ponudnik med izvajanjem predmeta javnega naročila ne sme menjati članov projektne skupine. [↑](#footnote-ref-1)
2. Ponudnik v OBR-6 označi, za katero skupino (A, B, C) referenc gre. Ista referenca se lahko šteje v dveh skupinah referenc, če zadosti pogojema (npr. referenca s področja zbiranja podatkov in analiz po metodi terensko raziskovanje na vzorcu 1000 ali več oseb za področje medijev). [↑](#footnote-ref-2)
3. Navodila za izpolnjevanje ESPD obrazca se nahajajo na naslednji povezavi: <http://www.enarocanje.si/_ESPD/> 🡪  [↑](#footnote-ref-3)
4. Obrazec naj ponudniki multiplicirajo (vsaka referenca mora biti na svojem obrazcu). [↑](#footnote-ref-4)